Bolek va Lolek. Bolek va Lolek — xuddi shu nomdagi bolalar animatsion komediya teleserialidagi ikki polshalik multfilm qahramonlaridir. Multfilm muallifi va rejissyori Władysław Nehrebecki, ssenariy mualliflari: Władysław Nehrebecki, Alfred Ledvig va Leshek Lorek hisoblanadi. Multfilm ikki aka-uka ("Bolek va Lolek")ning koʻpincha ochiq havoda koʻp vaqt oʻtkazishini oʻz ichiga olgan qiziqarli hamda baʼzan ahmoqona sarguzashtlaridan iborat. Tarixi. Qahramonlar birinchi marta 1962-yilda animatsion filmda tanishtirilgan. Ularning ismlari Boleslav va Karolning kichraytirilgan shaklidir. Ingliz tilida multfilm Benny & Lenny, Jym and Jam va Tim & Tom nomi bilan keng tarqatildi. 1973-yilda ayol tomoshabinlarning iltimosiga koʻra, Tola ismli qiz personaji qoʻshildi. Tola oʻrmonda yashaydi va u yerda aka-uka Bolek va Lolekni uchratadi. Toʻlani hammasi boʻlib 30 ta epizodda koʻrishingiz mumkin. Mulfilm "Pushti pantera" teatrlashtirilgan multfilmlariga oʻxshab koʻpchilik epizodlarida dialoglar mavjud emas. Ammo, 1980-yillardagi toʻliq metrajli filmlar va seriallar bundan mustasno. Multfilmdagi bosh qahramonlar ovozini: Bolek — Eva Zlotovska, Ilona Kuśmierska Lolek — Danuta Mancewicz, Danuta Przesmyckalar ijro etishgan. Polsha Xalq Respublikasi davrida Bolek va Lolek qaxramonlarini turli xildagi oʻyinchoqlar, harakat figuralari, filmlar, otkritkalar, onlayn arkadalar va jumboqlar koʻrish mumkin. Hozir vaqtga kelib qahramonlarni kompyuter dasturlari, rang berish kitoblari, umumiy rasmli kitoblar va oʻyinlarda uchratasiz. Serial koʻplab mamlakatlarda mashhur boʻlgan va 1979-yildagi Eron inqilobidan soʻng boshqa mashhur Polsha animatsion multfilmi „Reksio“ bilan bir qatorda Eron televideniyesi tomonidan namoyish etilishiga ruxsat berilgan kam sonli animatsion filmlardan biri hisoblanadi. 2011-yilda Bielsko-Byala shahrida Bolek va Lolekning haykali oʻrnatildi. Multiserial qismlari. Bolek va Lolek. "Bolek va Lolek" – 13 ta qism, 1962-1964. Bolek va Lolek na wakacjach. "Bolek va Lolek taʻtilda" – 13 ta qism, 1965-1966. Bolek va Lolek wyruszają w świat. "Bolek va Lolek dunyo boʻylab sayohat qilishmoqda" – 18 ta qism, 1968-1970. Bajki Bolek va Lolek. "Bolek va Lolek ertaklari" – 13 ta qism, 1970-1971. Bolek va Lolek va Dzikim Zachodzie. "Bolek va Lolek yovvoyi Gʻarbda" – 7 ta qism, 1972-yil. Przygody Bolek va Lolek. "Bolek va Lolekning sarguzashtlari" – 63 ta qism, 1972-1980. Zabawy Bolek va Lolek. "Bolek va Lolek bilan oʻyin-kulgi" – 7 ta qism, 1975-1976. Wielka podróż Bolek va Lolek. "Bolek va Lolekning buyuk sayohati" – 15 ta qism, 1978-yil. Bolek va Lolek wśród górników. "Bolek va Lolek konchilar orasida" – 7 ta qism, 1980-yil. Olimpiada Bolek va Lolek. "Bolek va Lolek bilan Olimpiada" – 13 ta qism, 1983-1984. Bolek va Lolek va Yevropa. "Bolek va Lolek Yevropada" – 5 ta qism, 1983-1986.